**HIRDETMÉNY**

**a jogosult erdészeti szakszemélyzet 2022. évi kötelező kiegészítő képzés pótlási lehetőségéről**

Az erdészeti szakszemélyzet és az erdészeti szakirányító vállalkozás tevékenységének és nyilvántartásának, valamint az erdészeti szakszemélyzet továbbképzésének szabályairól szóló 244/2020. (V. 28.) Korm. rendelet (továbbiakban: kormányrendelet) 18. § (3) bekezdése **a jogosult erdészeti szakszemélyzet kiemelt besorolás meghosszabbítási feltételéül többek között a kötelező kiegészítő képzések teljesítését határozza meg.** A meghirdetett kötelező kiegészítő képzésen **a jogosult erdészeti szakszemélyzetnek (JESZ) kötelező részt vennie!** Ennek elmulasztása esetén a jogosult erdészeti szakszemélyzeti kiemelt besorolását az erdészeti hatóság nem hosszabbíthatja meg.

A kötelező kiegészítő képzések **szervezése és lebonyolítása** a **Nemzeti Földügyi Központ** (továbbiakban: NFK) **feladata.**

Az Agrárminisztérium Erdőkért és Földügyekért Felelős Államtitkársága szakmai irányítási döntése alapján a kötelező kiegészítő képzés megtartása szükséges, mely teljesítéséhez **az NFK meghirdette a 2022. évi kötelező kiegészítő képzést**, időtartama 2022. szeptember 1. – 2022. december 1.

Tekintettel arra, hogy a képzést eltérő okok miatt számos jogosult erdészeti szakszemélynek nem sikerült teljesítenie, a szaktárcával egyeztetve az NFK **egy pótidőszakot hirdet meg**, biztosítva ezzel a képzés elvégzésére kötelezettek részére a képzés teljesítésének lehetőségét.

**pótidőszak: 2023. január 30. – 2023. február 8.**

A pótidőszak alatt kell elsajátítani a képzési anyagot, majd azt követően teljesíteni a vizsgát. A képzést és a vizsgát **online módon, díjfizetési kötelezettség mellett** lehet teljesíteni.

A meghirdetett pótidőszakban a tananyag az eddigiekkel megegyező, a pótidőszakon belül a vizsgával kétszer lehet próbálkozni.

A JESZ-nek **a pótidőszakra jelentkezni kell** az NFK honlapjáról elérhető **Jelentkezési Űrlap** kitöltésével és elektronikus beküldésével.

A **jelentkezés lehetőségét 2023. január 9-től 2023. január 17-ig biztosítjuk,** a Jelentkezési Űrlap csak a megadott időszakban lesz elérhető.

**Aki eddig jelezte az NFK felé, hogy** valamilyen oknál fogva **nem teljesítette a képzést** és kérte a pótlás lehetőségét, **annak is jelentkeznie kell!**

Akinek a kormányrendelet 32. § (1) bekezdés *a)* pontja alapján **az aktuális jogosultsági időszaka 2022. december 31-én lejár** (középfokú végzettségű, 2020. július 1-én kizárólag szakfeladatot ellátó jogosult erdészeti szakszemélyzet), **az már a pótidőszakra nem jelentkezhet**, hiszen a megadott határnapig (2022. december 31.) nem teljesítette a meghosszabbítási feltételéül meghatározott kötelező kiegészítő képzést, a pótidőszak kezdetéig az illetékes erdészeti hatóság törölni fogja a jogosult erdészeti szakszemélyzet kiemelt besorolását.

A képzés és a vizsga **díja:** 20.000 Ft, amelyet a jelentkezést követően megküldött számla alapján kell utalni.

**A képzés zártkörű, csak a jogosult erdészeti szakszemélyzet kiemelt besorolással rendelkező, nyilvántartásban szereplő szakszemélyek jelentkezhetnek.**

A kötelező kiegészítő képzés **további részletei, az aktuális információk** az NFK honlapján, a <https://nfk.gov.hu/Jogosult_erdeszeti_szakszemelyzet_kotelezo_kiegeszito_kepzese_es_vizsgaztatasa_news_2114> oldalon érhetőek el.

Amennyiben az érintett jogosult erdészeti szakszemélyzet **nem teljesíti** a meghirdetett kötelező kiegészítő képzéseket és az azokhoz kapcsolódó vizsgákat, úgy a jogosult erdészeti szakszemélyzeti kiemelt besorolása annak lejártakor **nem hosszabbítható meg,** kivéve, ha a kötelező kiegészítő képzés ideje alatt a JESZ szünetelteti tevékenységét. **A kiemelt besorolás hiányában a szakszemélyzet nem végezheti** a jogszabályban, a jogosult erdészeti szakszemélyzet kiemelt besoroláshoz kötött tevékenységeket.

A kormányzati igazgatási szünet alatt az NFK személyes és telefonos ügyfélszolgálata 2022. december 22. napjától 2023. január 06. napjáig zárva tart, illetve ugyan ezen időszak alatt e-mail-ben érkező megkeresések feldolgozása az igazgatási szünet befejezését követően kezdődik meg.

Megértését és türelmét köszönjük!

Budapest, 2022. december

 Nemzeti Földügyi Központ

 Erdészeti Főosztály